|  |
| --- |
| rh_grb |
| **R E P U B L I K A H R V A T S K A** |
| **SREDIŠNJI DRŽAVNI URED ZA DEMOGRAFIJU I MLADE** |
| Zagreb, 15. veljače 2021. |

**POZIV**

**za prijavu projekata udruga usmjerenih podršci roditeljstvu za 2021. godinu**

Središnji državni ured za demografiju i mlade poziva udruge koje su usmjerene podršci roditeljstvu da se prijave za financijsku potporu projektima koji doprinose podršci roditeljstvu.

Ovim pozivom financirat će se projekti koji su usmjereni na:

1. **podršku (sadašnjim i budućim) roditeljima** (individualni i grupni savjetodavni rad, veća dostupnost trudničkih tečajeva, posebice edukacije o razdoblju nakon poroda i izazovima s kojima se roditelji susreću u navedenom razdoblju, jačanje grupa za potporu dojenju)
2. **aktivnu podršku zaposlenim roditeljima u lokalnoj zajednici**

**b.1.** aktivna podrška zaposlenim roditeljima osiguravajući dodatnu skrb za djecu i organizirane aktivnosti

**b.2.** savjetodavni programi namijenjeni jednoroditeljskim obiteljima (samohranim roditeljima, roditeljima koji nisu u braku ili izvanbračnoj zajednici te samostalno, bez drugog roditelja, skrbe o djetetu – cilj je pružiti podršku roditeljima u ostvarivanju njihove roditeljske uloge uz naglasak na psihološke aspekte samohranog roditeljstva)

1. **poticanje očeva na veću uključenost u obiteljskom životu i aktivniju roditeljsku ulogu**
2. **aktivnu podršku roditeljima u cilju emocionalnog osnaživanja obitelji, uspješnog suočavanja sa stresom uzrokovanim nepredviđenim teškim događajem (elementarnom nepogodom-potresom i/ili pandemijom) te lakšem i bržem uključivanju u svakodnevan život**

Za financiranje projekata usmjerenih podršci roditeljstvu osigurano je ukupno 8.600.000,00 kuna.

Rok za podnošenje prijava je **do 12 sati 18. ožujka 2021. godine.**

***Udruga može kao prijavitelj na ovaj Poziv prijaviti najviše jednu prijavu na razdoblje provedbe od 6 do 12 mjeseci.******Udruga koja je ugovorila jedan projekt može istovremeno biti partner drugim udrugama na provedbi njihovih projekata u okviru ovog Poziva.***

***Ukoliko udruga prijavi više od jedne prijave, sve prijave će biti odbačene.***

***Udruga koja prijavljuje projekt u cijelosti je odgovorna za njegovu provedbu, izvještavanje i rezultate.***

***Propisani obrasci za Prijavu kao i Upute za prijavitelje u kojima su detaljno opisani uvjeti, način prijave i provedba natječajnog postupka, dostupni su na mrežnim stranicama Središnjeg državnog ureda za demografiju i mlade.***

Prijava projekata vrši se isključivo preko sustava [www.financijskepodrske.hr](http://www.financijskepodrske.hr) **do 12 sati 18. ožujka 2021. godine**, a ovjeren i potpisan dokument o verifikaciji postavljene dokumentacije dostavlja se putem elektroničke pošte na e-mail adresu: programi\_projekti@demografijaimladi.hr **do 18. ožujka 2021. godine, do kraja dana.**

Razmatrati će se samo prijave projekata koji su pravodobno prijavljeni te koji u cijelosti zadovoljavaju propisane uvjete Poziva.

Sva pitanja vezana uz ovaj Poziv mogu se postaviti isključivo elektroničkim putem na adresu elektroničke pošte: programi\_projekti@demografijaimladi.hr zaključno do 05. ožujka 2021. godine.

DATUM OBJAVE: 15. veljače 2021. godine